**Vállalkozási szerződés**

**általános karbantartási munkákra.**

Amely létrejött egyrészről a **Hubertus Agráripari Bt.** (8713 Kéthely, Sáripuszta 0275. hrsz, képviseletében: Oliver Hahnenkamm üzletvezető), mint megrendelő , - későbbiekben**: Megrendelő,**

másrészről a **Balaton-nagyberek Vízitársulat** (8713 Kéthely, Sáripuszta 0275. hrsz, képviseletében: Völler Zoltán ügyvezető) mint vállalkozó, - továbbiakban: **Vállalkozó, -** között,

a mai napon az alábbiak szerint:

**I. Preambulum**

1./ Tudomásul szolgál, hogy a Vállalkozó, a Megrendelő megbízásából végzi saját munkaszervezetével a Balaton-Nagyberek belvíz öblözet csatorna fenntartási és belvíz átemelési munkáit.

2./ Ismert a szerződő Felek előtt, hogy az 1./ pontban írt munkák ciklikusan jelentkeznek az év során, a munkaszervezet egyenletes leterhelését nem teszik lehetővé.

3./ Ugyancsak ismert a szerződő Felek előtt, hogy a Megrendelőnek számtalan olyan karbantartási, javítási feladata van, aminek elvégzése rugalmasan ütemezhető bizonyos időbeli határok között, melyek ellátására viszont nem minden esetben rendelkezik megfelelő szakemberrel.

4./ Fentiek áthidalására kialakult gyakorlat Megrendelő és Vállalkozó között, hogy a Megrendelő oldalon felmerülő karbantartási munkákat Vállalkozó elvégzi, és minden hónapban az ennek körében végzett szolgáltatását Megrendelőnek leszámlázza. Ezen intézményesült gyakorlatra szerződő Felek megállapodnak abban, hogy a Vállalkozó munkaszervezetének szabad kapacitásának erejéig általános karbantartási munkák végzését vállalja el Megbízó részére vállalkozási szerződés keretein belül..

**II. Szerződés**

5/ Megrendelő megrendeli, Vállalkozó elvállalja a Megrendelő érdekkörében előforduló általános karbantartási és fenntartási munkák elvégzését a Vállalkozó szabad kapacitásainak keretein belül.

Vállalkozó kijelenti, hogy csak azokat a munkákat tudja elvállalni, melyek végzéséhez rendelkezik a megfelelő szakmai felkészültséggel és jogosultsággal.

6./ Szerződő Felek a nyújtott karbantartási szolgáltatás ellenértékében akként állapodnak meg, hogy a munkalapokon leigazolt időráfordítás időtartamára az adott dolgozó részére elszámolásra kerülő bruttó bér és annak társadalom biztosítási járulékai kerülnek tovább számlázásra a Megrendelő felé.

7./ Munkavégzés területi hatálya kiterjed a Megrendelő Balatonfenyvesi, Kéthely – Sáripusztai, valamint Lengyeltóti- Pusztaberény telephelyeire.

**III. Elszámolás.**

8./ Végzett munkák elszámolása a napi munkalapok leigazolásával, és azok havi összesítésével történik.

9./ Megrendelő és Vállalkozó képviselői havonta összesítést készítenek, melyben rögzítik :

- végzett munka TEÁOR szerinti besorolását,

- Megrendelő költséghelyét,

- egyes dolgozók által felhasznált időkeretet.

A Megrendelő és Vállalkozó aláírásával ellátott összesítés a teljesítés igazolása.

Ennek alapján Vállalkozó számviteli és pénzügyi apparátusa a bérszámfejtés adataival egyeztetve meghatározza a ténylegesen felmerült bér költségeket és annak járulékait. Vállalkozó jogosult a számlájának a fentiek szerinti benyújtására.

10./ Fizetés átutalással történik 8 napon belül Vállalkozó UniCredit Banknál vezetett

**10918001-00000060-63070000**

számú számlájára. Késedelmes teljesítés esetén Vállalkozó a jegybanki alapkamat kétszeresének megfelelő késedelmi kamatot jogosult felszámítani.

11./ Jelen írásos megállapodást 2016.11.01.-től hatályosan kötik szerződő felek, 3 hónapos felmondási határidővel.

Jelen megállapodás aláírásával hatályát veszíti az ugyan ebben az ügyben 2014.01.01.-ével megkötött, majd 2015.04.01.-i hatállyal módosított vállalkozási szerződés , és teljes egészében a most aláírt szerződés lép a helyébe.

Szerződő felek kijelentik, hogy a 2016.10. havi elszámolás lezártával a megszűnő szerződés alapján egymással szemben semmilyen igényt, követelést nem támasztanak.

Jelen szerződés felmondását írásban kell közölni a másik féllel, a három hónapos felmondási határidő betartása esetén indoklási kötelezettség nélkűl. Amennyiben a tárgyév 12.01.-ig nem kezdeményezi egyik fél sem a szerződés módosítását vagy a 12.31. határnappal történő megszüntetését, úgy az újabb egy naptári évvel meghosszabbodik minden külön intézkedés nélkül a három hónapos felmondási jog mellett.

12./ Rendkívüli felmondás joga illeti meg a feleket, ha a másik fél súlyosan megszegi a szerződésben foglaltakat, vagy a szerződés kötés kori körülményekhez képest olyan lényeges változások történtek, amelyek ellehetetlenítik a szerződés fennmaradását Akár rendes, akár rendkívüli felmondással kerül sor a szerződés megszüntetésére, a felek közt elszámolásnak van helye.

13./Súlyos szerződésszegésnek minősül a Megrendelő részéről, ha számla fizetési kötelezettségének határidőre nem tesz eleget, és írásos felszólítás alapján sem teljesít az abban kikötött póthatáridőig.

Súlyos szerződésszegésnek minősül a Vállalkozó részéről, ha szabad kapacitása ellenére a munkákat nem végzi el, illetve nem nyilatkozik azok várható határidejéről.

**IV. Egyebek.**

14./ . Szerződő felek a vitás kérdéseket elsősorban tárgyalásos úton kívánják megoldani.

Ennek során a jelen megállapodásban foglaltakra, a szerződő felek eredeti szándékára, a mindkét fél által ismert vízjogi üzemelési engedélyre, a hatályos jogszabályokra, különösen a Ptk.-ra tekintettel, - törekednek a megállapodásra.

15./ Előző pontban foglaltak ellehetetlenülése esetén kikötik a Marcali Városi Bíróság, - vagy értékhatár átlépése esetén a Somogy Megyei Bíróság illetékességét.

16../ Jelen megállapodást a szerződő felek közösen elolvasva, együttesen értelmezve, mint közös akaratukkal megegyezőt írják alá.

Kelt : Kéthely Sári puszta 2016.11..01.

…………………………………… ……………………………………….

Megrendelő Vállalkozó

Hubertus Bt. Balaton-nagyberek VT